ⵜⴰⵙⵔⵜⵉⵜ

thumb
thumbⵜⴰⵙⵔⵜⵉⵜ ⵜⴳⴰ ⵜⵜ ⴰⵏⵀⵍⵍⴰ ⵏ ⵉⵙⴽⴽⵉⵏⵏ ⵏ ⵡⴰⵎⵓⵏ ⴰⴳⵏⵙⵓ ⵏ ⵜⵡⵡⵓⵏⴰⴽⵜ ⴷ ⴱⵕⵕⴰ ⵏⵏⵙ , ⴷ ⵉⵏⵏⴰ ⵀⴰⵕⵓⵍⴷ ⵍⴰⵙⵡⵉⵍ ⵜⴳⴰ ⵜⵜ ⵉⵖⵔⵉ ⵅⴼ ⵜⵏⴱⴰⴹⵜ ⴷ ⵉⵡⵜⵜⴰ ⵏⵏⵙ ⴷ ⵎⴰ ⵜⵉⵎⵔⵙⵍⵜ ⴷ ⴰⵡⵔⵉⴽ ⵜⴹⴼⴰⵕ ⴷ ⵎⴰⵏ ⵜⵉⵣⵉ ⴷ ⵜⵖⴰⵔⴰⵙⵜ ⵏ ⵓⵙⵡⵓⵔⵉ ⵏⵏⵙ . ⵉⵎⴰⵕⴽⵙⵉⵢⵉⵏ ⵏⵏⴰⵏ ⵎⴰⵙⴷ ⵜⴳⴰ ⵜⵉⵖⵓⵔⵉ ⵏ ⵓⵎⵇⵓⵏ ⵏⴳⵔ ⵉⵙⵎⵉⵍⵏ ⵏ ⵡⴰⵎⵓⵏ.

ⵜⴳⴰ ⵜⴰⵙⵔⵜⵉⵜ ⵓⵍⴰ ⵜⴰⵎⵀⵍⵜ ⵏⵏⴰ ⵉⵙⵓⴼⴼⵓⵖⵏ ⵜⵓⴳⵜ ⵏ ⵉⴱⴹⵉⵢⵏ ⵏⵏⴰ ⵉⵇⵇⴰⵏ ⴰⴳⴷⴷⵓⴷ ⴰⵜⵜⵏ ⵉⵡⵇⵇⵔ ⵉⵙⴽⵔ ⵜⵜⵏ , ⵉⴱⴹⵉⵢⵏ ⴰⴷ ⵟⵟⴰⴼⵏ ⵉⵡⵜⵜⴰⵙ ⴷ ⵉⴳⵔ  ⴷ ⵜⵣⵔⵉ ⴷⴰⵔ ⵎⵏⴰⵡⵜ ⵏ ⵜⵎⵔⵙⴰⵍⵉⵏ ⴳⵉⵙⵏ ⵉⵎⵙⵜⵉⵢⵏ , ⴷ ⵜⴳⴰ ⵓⵍⴰ ⵜⵓⵇⵇⵏⴰ ⵏⴳⵔ ⴰⵏⵎⵀⴰⴹ ⴷ ⵓⵏⴽⵉⴹⵏ .

ⵜⴰⵙⵔⵜⵉⵜ ⴰⵔ ⵜⵙⵜⴰⵢ  ⴰⵖⴰⵡⴰⵙ ⴷ ⵜⵉⵖⴰⵔⴰⵙⵉⵏ ⵏ  ⵜⵡⵡⵓⵏⴰⴽⵜ ⴷ ⵓⵣⵓⴳⵣ ⵏⵏⵙ ⴰⴳⵏⵙⵓ ⵏ ⵡⴰⵎⵓⵔ ⵏⵏⵙ ⵏⵖ ⴳ ⵜⵓⵇⵇⵏⴰ ⴰⵙ ⴷ ⵜⵉⵎⵉⵣⴰⵔ ⴷ ⵜⵉⵎⵔⵙⴰⵍⵉⵏ  ⵏ ⵓⵎⴰⴹⴰⵍ.

ⴰⵏⴰⵡ ⵏ ⵜⴰⵙⵔⵜⵉⵜ

 ⵜⴰⵙⵔⵜⵉⵜ ⵜⴰⴷⵎⵙⴰⵏⵜ : ⵜⵣⴷⵉ ⵙ ⵉⴳⵔ ⵏ ⵜⴰⴷⵎⵙⴰ , ⴽⵓ ⵜⵡⵡⵓⵏⴽⵜ ⵟⵟⴰⴼ ⵢⴰⵏ ⵓⵖⴰⵡⴰⵙ ⴰⴷⵎⵙⴰⵏ ⴷ ⵢⴰⵜ ⵜⵓⵚⴽⴰ ⵜⴰⴷⵎⵙⴰⵜ ⵜⵥⴹⴰⵕ ⴰⵜⵜⴳ ⵜⵍⴻⵍⵍⵉⵜ ⴰⵎ ⵜⵉⵏ ⵉⵡⴰⵏⴽⵏ ⵉⵎⵓⵏⵏ.
 ⵜⴰⵙⵔⵜⵉⵜ ⵜⴰⵏⴼⴳⴰⵏⵜ : ⵜⵣⴷⵉ ⵙ ⵉⴳⵔ ⵏ ⵡⴰⵎⵓⵏ ⴰⵎ ⵜⵉⵏ ⵛⵉⵏⴰ ⵍⵉⵖ ⵜⵙⴽⵔ ⵜⴰⵙⵔⵜⵉⵜ ⵏ ⵢⴰⵏ ⵓⵔⴱⴰ ⵉ ⴽⵓ ⵜⴰⵡⵊⴰ ⴷⴰⵜ ⵏ 2010 , ⴰⵏⴳⴰⵍ ⵏ ⵜⴰⵎⵓⵏⵜ ⵏ ⵜⵓⵔⵓⴼⵜ ⵏⵏⴰ ⵉⵙⴽⴰⵔⵏ ⴰⴽⴰⵎ ⵅⴼ  ⵓⵎⴰⵔⵔⴰⵡ.

ⴰⵎⵣⵔⵓⵢ

ⴳ ⵓⵎⵣⵔⵓⵢ ⵜⴰⵙⵔⵜⵉⵜ ⵜⴽⴽⵉ ⵜⵓⴳⵜ ⵏ ⵉⵙⵏⴼⵍⵓⵍⵏ ⴳ ⵜⵖⴰⵔⴰⵙⵜ ⵏ ⵓⵏⴱⴹⵉ ⵏⵏⴰ ⵉⴽⴽⴰⵜⵉⵏ ⵜⴱⴷ ⵅⴼ ⵜⴰⵡⵡⵓⵏⴰⴽⵜ ⵜⴰⴳⵍⴷⴰⵜ ⴷ ⵉⴳⵔⴰⵏ ⴰⵎ ⵉⵎⵏⵖⵉ ⴷ ⵜⴰⴼⵍⵍⴰⵃⵜ , ⵎⴰⵛ ⴷⴰⵜ ⵏ  ⵜⵙⵓⵜⵉⵏ ⵜⵉⵎⵊⴰⵀⴷⵉⵏ  ⴼⴼⵓⵖⵏ ⴰⵏⴰⵡⵏ ⵢⴰⴹⵏⵉⵏ ⵏ ⵓⵏⴱⴹⵉ ⴳ ⵓⵕⵓⴱⴱⴰ , ⴷ ⵓⵎⴰⴹⴰⵍ ⵉⵙⵙⴰⵏ ⵢⴰⵏ ⵓⵙⴱⵓⵖⵍⵓ ⴰⵅⴰⵜⴰⵔ ⴳ ⵜⵓⴳⵜ ⵏ ⵉⴳⵔⴰⵏ  ⵏⵏⴰ ⵉⴱⵣⵉⵣⵏ ⵢⴰⵏ ⵓⵙⵏⴼⵍ ⴳ ⵜⵓⵇⵇⵏⴰ ⵏⴳⵔ ⵉⵡⵓⵏⴽⵏ ⴷ ⵢⴰⵏ ⴰⵙⴱⵓⵖⵍⵓ ⴳ ⵉⴳⵔ ⵏ ⵉⵣⵔⴼⴰⵏ ⴰⵎ ⵡⴰⵔⵔⴰ ⴰⴳⵔⴰⵖⵍⴰⵏ ⵏ ⵉⵣⵔⴼⴰⵏ ⵏ ⵓⴼⴳⴰⵏ  ⴷ ⵓⵣⵔⴼ ⵏ ⵜⵎⵟⵟⵓⴹⵜ, ⴷ ⵉⵎⵏⵖⵉ ⴰⴳⵔⴰⵖⵍⴰⵏ ⵜⴰⵎⵣⵡⴰⵔⵓⵜ ⴷ ⵜⵉⵙⵙ ⵙⵏⴰⵜ ⴷ ⵜⵓⴳⵜ ⵏ ⵜⵉⴳⴰⵡⵉⵏ  ⵢⴰⴹⵏⵉⵏ.

ⵉⵙⴰⵖⵓⵍⵏ